
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 62
din 31 martie 2016
               privind folosinţa cu titlu gratuit a sălii de sport din cadrul Şcolii Gimnaziale „Radu Popa”, 

            de către Asociaţia Clubul Sportiv Ideal Body, pentru desfăşurarea

antrenamentelor de karate


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 7309/16.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa înregistrată la Municipiul Sighişoara sub nr. 5614/02.03.2016, formulată de Asociaţia Clubul Sportiv Ideal Body, prin care solicită acordarea dacă este posibil cu titlu gratuit sau cu o sumă modică a sălii de sport din cadrul Şcolii Gimnaziale „Radu Popa”, în vederea desfăşurării antrenamentelor de karate;

Având în vedere că Asociaţia Clubul Sportiv Ideal Body desfăşoară ca activitate antrenamente de karate, în scopul formării şi perfecţionării tinerilor sportivi, activităţi specifice pentru selectarea, descoperirea şi promovarea tinerelor talente, sprijinirea tinerilor cu aptitudini speciale, preocupându-se şi de dezvoltarea spiritului de echipă, formarea comportamentului moral, fair-play faţă de sportivi şi în societate;

Având în vedere adresa nr. 388/16.03.2016, înregistrată la Municipiul Sighişoara sub nr. 7277/16.03.2016, formulată de către Şcoala Gimnazială „RADU POPA”, prin care îşi exprimă acordul pentru desfăşurarea antrenamentelor de karate ale copiilor de la Asociaţia Clubul Sportiv Ideal Body Sighişoara, în sala de sport a şcolii, în zilele de luni, miercuri şi vineri, după orele 17.00;

Având în vedere oportunitatea şi necesitatea sprijinirii acestui club sportiv pentru desfăşurarea antrenamentelor de karate, în scopul promovării sportului sighişorean, a spiritului de echipă, în municipiul nostru, în vederea desfăşurării antrenamentelor;

Având în vedere prevederile Legii nr. 69/2000, legea educaţiei fizice şi sportului, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 1/2011, legea educaţiei naţionale, cu modificările şi completările ulterioare;
Având în vedere prevederile art. 858 – 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora “consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Având în vedere şi Raportul de specialitate nr. 7312/16.03.2016 al Direcţiei Administrarea Patrimoniului, prin care se propune şi se justifică aprobarea folosinţei cu titlu gratuit a sălii de sport din cadrul Şcolii Gimnaziale „Radu Popa”, de către Asociaţia Clubul Sportiv Ideal Body, pentru desfăşurarea antrenamentelor de karate, îndeplinindu-se prevederile legale în acest sens;

Având în vedere avizele favorabile ale comisiilor de buget, urbanism, socială şi juridică;

În temeiul prevederilor art. 36 (2) lit. ”c” şi “d”, (5) lit. ”a”, (6) lit. ”a” pct. 5 şi 6, (9), art. 45 (3), art. 115 (1) lit. ”b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă folosinţa, cu titlu gratuit, a sălii de sport din cadrul Şcolii Gimnaziale „Radu Popa”, de către Asociaţia Clubul Sportiv Ideal Body, pentru desfăşurarea antrenamentelor de karate, în perioada 01.04.2016  – 31.12.2017, în zilele de luni, miercuri şi vineri, după orele 17:00, astfel încât să nu perturbe activitatea desfăşurată de Şcoala Gimnazială „Radu Popa”. 

Art. 2. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Direcţia Administrarea Patrimoniului din cadrul Municipiului Sighişoara, Şcoala Gimnazială „Radu Popa” şi Asociaţia Clubul Sportiv Ideal Body.

           Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro.

PREŞEDINTE DE ŞEDINŢĂ,

  

              Iosif Marin  

                                                                                    Contrasemnează/Avizat pentru legalitate

         SECRETAR,



           Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoiului;
  1 ex. Şcoala Gimnazială „Radu Popa”;
  1 ex. Asociaţia Clubul Sportiv Ideal Body.

10 ex. 

B.A
